open-index/open-wikipedia-markdown huggingface dataset:
Taras Mištšuk

**Taras Viktorovytš Mištšuk** (, s. 22. heinäkuuta 1995 Dubno, Ukraina) on ukrainalainen ratameloja, olympiamitalisti, maailman- ja Euroopan mestari. Hän kilpaili kesäolympialaisissa 2016, jossa saavutti pronssia kanadalaiskaksikon 1&nbsp;000&nbsp;metrillä. Hän voitti maailmanmestaruuden kanadalaisnelosen 500 metrillä vuonna 2021. Lisäksi hänellä on kolme MM-pronssia. Hän voitti kanadalaiskaksikon 1&nbsp;000&nbsp;metrin Euroopan-mestaruuden 2015. Hänellä on EM-kilpailuista lisäksi yksi hopea ja kaksi pronssia..

## Lähteet
Waltti

**Waltti** on julkisomisteisen, voittoa tavoittelemattoman TVV Lippu- ja maksujärjestelmä Oy:n (LMJ:n) julkisen liikenteen matkalippujärjestelmä. LMJ:n omistaa 20 suomalaista kaupunkiseutua ja Helsingin seudun liikenne -kuntayhtymä. Waltin tarkoitus on helpottaa Suomessa matkustamista yhdistämällä maan joukkoliikenne saman matkalippujärjestelmän alle. Kaikkialla Waltin toimialueella käyvät samat henkilökohtaiset matkakortit ja lippujen hinnoittelu perustuu samanlaiseen vyöhykejärjestelmään. Tällä hetkellä Waltti-kortti käy 16 kaupunkiseudun ja kahden ELY-keskuksen järjestämässä joukkoliikenteessä.  Tarkoituksena on kuitenkin, että tulevaisuudessa se toimisi valtakunnallisesti myös mm. VR:n ja Matkahuollon liikenteessä ja muussa liikenteessä kuin linja-autoliikenteessä. Ensimmäisenä Waltti otettiin käyttöön Joensuun seudun joukkoliikenteessä tammikuussa 2015.

## Toiminta-alueet
Keväällä 2020 Walttia pystyi käyttämään seuraavissa joukkoliikennejärjestelmissä:

* Hämeenlinnan seudun joukkoliikenne
* Joensuun seudun joukkoliikenne (JoJo)
* Jyväskylän seudun joukkoliikenne (Linkki)
* Kajaanin seudun joukkoliikenne
* Kotkan seudun joukkoliikenne (Jonne & Minne)
* Kouvolan kaupungin joukkoliikenne (Koutsi)
* Kuopion seudun joukkoliikenne (Vilkku)
* Mikkelin paikallisliikenne
* Lahden seudun liikenne (LSL)

* Lappeenrannan seudun joukkoliikenne (Jouko)
* Oulun seudun liikenne (OSL)
* Pohjois-Pohjanmaan ELY-keskuksen ostama liikenne
* Pohjois-Savon ELY-keskuksen ostama liikenne
* Porin joukkoliikenne (PJL)
* Raaseporin paikallisliikenne (Bosse)
* Rovaniemen joukkoliikenne (Linkkari)
* Salon joukkoliikenne (Paikku)
* Vaasan joukkoliikenne (Lifti)

Lisäksi seuraavat joukkoliikennejärjestelmät kuuluvat Waltti-järjestelmän omistajiin, mutteivät sen toiminta-alueeseen:

* Helsingin seudun liikenne (HSL)
* Tampereen seudun joukkoliikenne (Nysse)
* Turun seudun joukkoliikenne (Föli)

## Kritiikki
Waltti-järjestelmä on saanut kritiikkiä varsinkin sen käyttöönoton alkuvaiheessa. Järjestelmää on mm. kritisoitu sekavuudesta, koska se ei ole käynyt kaikkiin linja-autoihin edes samalla kaupunkiseudulla. Lisäksi kortin käyttöönotto on johtanut tilanteeseen, jossa ELY-keskusten ostamien kaukoliikenteen linjojen aikataulut ovat kadonneet Matkahuollon aikataulujärjestelmästä hankaloittaen aikataulutietojen saamista. Syynä tähän on se, etteivät Waltti tai ELY-keskukset maksa palvelusta Matkahuollolle, joka on yksityisten linja-autoyritysten omistama. Matkahuolto on myös tehnyt Kilpailu- ja kuluttajavirastolle toimenpidepyynnön Waltti-järjestelmästä pyytäen virastoa arvioimaan, rikkooko Waltti kilpailulakia, koska koko Pohjois-Savon ELY-keskus kieltää muiden kuin Waltti-järjestelmän lippujen myynnin ostamilleen vuoroille. 

Toisaalta myös Helsingin seudun liikennettä (HSL:ää) on arvosteltu siitä, että se kieltäytyy liittymästä Waltti-järjestelmään, vaikka se on yksi järjestelmän omistajista ja maan suurimman kaupunkiseudun joukkoliikennejärjestelmän ylläpitäjä.

## Lähteet
Matti Helin (huilisti)

**Matti Helin** (29. syyskuuta 1947 Kymi – 14. helmikuuta 2020 Turku) oli suomalainen huilisti. Helin kirjoitti ylioppilaaksi Karhulan yhteiskoulusta 1967, saman vuoden keväänä hänet valittiin Kansallisoopperan orkesterin soolohuilistiksi.
Hän aloitti opettamisen Sibeliusakatemissa vuonna 1977. Hänet valittiin samana vuonna Helsingin kaupunginorkesteriin.
Viron musiikkiakatemiassa hän toimi myös vieralevana professorina, kuten muutamassa Kiinan musiikkikorkeakoulussa.

## Lähteet
Sardinianponi

**Sardinianponi** (myös giaranponi, engl. giara horse, giara pony, sardinian pony) on Italian Sardiniasta lähtöisin oleva hevosrotu.

## Ominaisuudet
Vaikka sardinianponia kutsutaan poniksi, se on lajiltaan hevonen. Väriltään sardinianponi on aina joko rautias, musta tai ruunikko, ja aina yksiväinen. Kimo- tai voikkogeeniä rodulla ei esiinny lainkaan. Säkäkorkeus vaihtelee 114–135 senttimetrin välillä. Rakenteeltaan sardinianponi on vahvaluustoinen. Pää on suuri ja neliömäinen, leuka leveä, silmät hieman viistot. Kaula on paksu, muttei kovin pitkä. Harja on runsas, rinta kapea, säkä matala. Sardinianponilla on pitkähkö selkä ja lanne sekä kalteva lantio. Häntä on taipunut ja matala. Eläimellä on suuret nivelet ja pienet, vahvat kaviot.

## Rodun alkuperä
Sardinianponin alkuperä on epävarma; foinikialaiset tai kreikkalaiset ovat saattaneet tuoda sen Sardinain saarelle 500–400 eaa. Sillä on joitakin aasialaisten ja itämaisten hevosten ominaispiirteitä. Fossiileista saadut tiedot kuitenkin osoittavat, että saaren ihmiset ovat pitäneet hevosia jo 6000 eaa. Sardinianponit elivät luonnossa kaikkialla Sardiniassa keskiaikaan saakka suurimmaksi osaksi täysin eristyneinä, mikä suojasi niiden verilinjoja.

## Määrä ja elinympäristö
Kokonaismäärän arvioidaan olevan noin 700 yksilöä.

Sardinianponejaa esiintyi koko Sardiniassa keskiaikaan asti, mutta nykyään luonnonvarainen populaatio elää vain rajoitetulla alueella Etelä-Sardiniassa, La Giara di Gesturilla, 500–600 metriä merenpinnan yläpuolella. Jyrkkien kallioiden sivut, pääsyvaikeudet ja eristynyt sijainti ovat suojelleet villikantaa viime vuosisatojen aikana. Rotua käytettiin maataloudessa 1950-luvulle saakka, kunnes koneet syrjäyttivät sen seuraavalla vuosikymmenellä.

Vuonna 1971 Sardinian hevoskasvatuslaitos huolestui rodun kuolemisesta sukupuuttoon ja perusti kasvatuskeskuksen Foresta Burgosiin, Pohjois-Sardiniaan.Nykyään joitain yksilöitä käytetään maanviljelyyn ja ratsastukseen. Istituto di Incremento Ippico on risteyttänyt sardinianponit arabialaisten hevosten kanssa luodakseen uuden, hevosurheiluun sopivan Giarab-rodun.

Giara horse - Equinest
Mermec

**Mermec** on italialainen radantarkastukseen, diagnostiikkaan, raideopastukseen, omaisuudenhallintaohjelmistoihin sekä raideteollisuuden diagnostisiin ja ammatillisiin palveluihin perehtynyt yritys. Sillä on toimintaa maailmanlaajuisesti ja se työllistää 520 henkilöä. Yritys on aloittanut toimintansa 1960-luvulla, mutta siitä tuli osakeyhtiö vuonna 1988. Yrityksellä on toimintaa Italian lisäksi muun muassa Australiassa, Espanjassa, Kiinassa, Suomessa, Sveitsissä ja Yhdysvalloissa.

## Lähteet
Hietasen höyrysaha

**Hietasen höyrysaha** oli Kotkassa Hietasen saarella toiminut höyrysaha. Sahan rakensi 1874 toiminimi Paul Wahl ja K:i. Se siirtyi 1909 oston kautta osakeyhtiölle AB W. Gutzeit & C:o. Vuotuinen tuotanto oli vuonna 1909 noin 1,5 miljoonaa markkaa eli noin 8&nbsp;000 standerttia sahattua puutavaraa. Työntekijöitä oli 250 (perheineen noin 700 henkeä), joilla oli maksuton asunto yhtiön rakennuksissa ja vapaat puut. Sairaskassakin oli.

Wahlin kauppahuone muutettiin osakeyhtiöksi, mutta pian omistajasuvun keskinäiset riidat johtivat siihen, että yhtiön toiminta päättyi. Etelä-Suomen sahat siirtyivät W. Gutzeit & Co:lle.

## Lähteet
Kirjallisuusvuosi 1838

**Kirjallisuusvuosi 1838** käsittelee vuoden 1838 tärkeitä kirjallisuuden tapahtumia, uutisia ja julkistuksia.

## Tapahtumia
* Ensimmäinen kaupallista liikennettä välittänyt sähköinen lennätin otettiin käyttöön Lontoossa. Se käytti useaa sähköjohdinta, joilla ohjattiin viiden mittarineulan liikkeitä. Sen mukaan, mitkä kaksi neulaa kulloinkin kääntyivät ja mihin suuntiin, vastaanottaja saattoi lukea, minkä kirjaimen lähettäjä lähetti.
* Veljekset Jacob ja Wilhelm Grimm alkoivat koota sanakirjaa *Deutsches Wörterbuch*.

## Julkaisuja
* H. C. Andersen &ndash; *Eventyr, fortalte for Børn. Ny Samling. Første Hefte* (debyyttiteos)
* Charles Dickens &ndash; *[[Oliver Twist]]*
* Gustaf Henrik Mellin &ndash; *Paavo Nissinen. Scener ur sista finska kriget* (suom. *Paavo Nissinen. Kuvaelmia viimeisestä Suomen sodasta*, 1879)
Viiksilentobarbi

**Viiksilentobarbi** (*Esomus barbatus*) on seeprakalojen (Danionidae) heimoon kuuluva makean veden kalalaji. Sen kuvasi tieteelle ensimmäisen kerran Thomas C. Jerdon vuonna 1849.

Viiksilentobarbia tavataan endeemisenä eli kotoperäisenä Intiasta. Laji kasvaa yleensä korkeintaan 12 senttimetrin mittaiseksi.  Kansainvälinen luonnonsuojeluliitto IUCN on luokitellut sirolentobarbin elinvoimaiseksi lajiksi.

## Lähteet
Susu Honkanen

**Susu Honkanen** (esiintynyt myös nimellä **Pauliina Lahti**) (es. Tuuli Mattila 2020–2022, 2023–2024) on kuvitteellinen hahmo suomalaisessa saippuasarjassa *[[Salatut elämät]]*.

## Elämä Pihlajakadulla
Susu on Miki Kajanderin ex-vaimo, Lailan ja Matiaksen äiti sekä Marika Honkasen sisko. Hän on myös Toivo Taalasmaan kummitäti ja ammatiltaan lääkäri. Erottuaan Mikistä hän seurusteli Aki Nikkisen kanssa. Myöhemmin hän seurusteli Noel Axelssonin kanssa, mutta katosi kertomatta kellekään, kun hän sai tietää Noelin ajaneen poikansa Matiaksen yli.

Vuotta myöhemmin Elinan saatua Toivon huoltajuuden Noelilta hän saapui Keravalle baariin, jossa paljastui Susun olevan baarimikkona. Selvisi, että kaksikko oli pitänyt yhteyttä ja juoninut Noelin selän takana. Susu oli alkanut tällä välin myös seurustelemaan baarin omistajan Ramin kanssa, jolle hän on kertonut nimekseen Pauliina Lahti. Noelin teot olivat olleet Susulle liikaa ja hän oli lähellä hypätä koskeen, mutta Rami ehti tulla paikalle juuri sopivaan aikaan. Rami ja Susu matkustivat yhdessä ensimmäisen vuotispäivänsä kunniaksi Kreikkaan Rodokselle. He sattuivat Ismon, Sampon ja Kallen naapureiksi, ja Susu oli vähällä paljastua. Susu onnistui kuitenkin välttämään kohtaamiset Laiteloiden ja Kaukovaaran kanssa tekeytymällä kipeäksi. Pian Rami sai tietää "Pauliinan" olevan Susu. Rami käski Susua palaamaan pihlajakadulle lapsiensa luo. 

Susu muuttaa asumaan Elinan vanhaan kämppään, kun Elina oli antanut asunnon avaimet Susulle. Pian Daniela näkee, että joku menee Elinan asuntoon. Samaan aikaan Kari tulee paikalle, jolloin Kari lainaa yleisavaimia ja menee Danielan kanssa asuntoon. Susu tulee huoneesta ja selviää, että hän on muuttanut asuntoon. Kun Noel saa tietää tästä, hän käy uhkailemassa Susua ja vaatii tämän pysyvän erossa Danielasta. Pian myös lapset saavat tietää Susun palanneen. Kierukkaa poistamassa oleva Daniela saa Susun lääkärikseen. Susu on palannut sairaalaan töihin. Susu yrittää varoittaa Danielaa Noelista, joten Noel kuitenkin juonittelee Susua kaipaavan Ramin kanssa Susun palaamaan Keravalle.

## Suhteet
*Miki Kajander: avioliitto, päättynyt
*Aki Nikkinen: suhde, päättynyt
*Noel Axelsson: ex-kihlattu
*Rami Markkanen: Kihloissa

## Vihamieliset suhteet
* Elina Taalasmaa: Susu piti Elinaa hulluna koska hän yritti saada Susua tietämään totuuden Noelista.
* Daniela Axelsson: tappeli Susun kanssa Noelista
* Noel Axelsson:

## Lähteet
Hannu Tuomainen

**Hannu Tuomainen** (s. 1. heinäkuuta 1960) on suomalainen elokuvaohjaaja, -tuottaja ja -käsikirjoittaja. Hänen teatterielokuvistaan katsoja- ja festivaalimenestyksiä ovat muun muassa *[[Poika ja ilves]]* ja *[[Menolippu Mombasaan]]*. Tuomainen oli yksi kansainvälisen lastenanimaation *[[Niko – Lentäjän poika]]* tuottajista ja käsikirjoittajista. Elokuvan lipputulot olivat lähes 22 miljoonaa dollaria.

Tuomaiselle myönnettiin taiteilijaeläke 2026.

## Ura
Tuomainen opiskeli Taideteollisen korkeakoulun elokuvataiteen laitoksella 1984–1991. Lisäksi hän opiskeli elokuvien tuottamista 1990-luvulla ja kävi MEDIA-ohjelman kansainvälisen tuottajakoulutuksen EAVE:n. Tuomainen on tuottanut kaikki Cinemaker Oy:n 16 elokuvaa

Tuomainen tuotti 1990-luvulla useita lyhytelokuvia, kuten *[[Matokuningas]]*, jonka hän myös ohjasi. Vuonna 1998 hän tuotti seikkailuelokuvan *[[Poika ja ilves]]*, joka sai yli 380&nbsp;000 katsojaa teatterikierroksella. Vuonna 2002 Tuomainen ohjasi, tuotti ja käsikirjoitti draamakomedian *[[Menolippu Mombasaan]]*, joka sai lähes 150&nbsp;000 katsojaa.

Tuomainen oli yksi tuottajista ja käsikirjoittajista lastenelokuvissa *[[Niko – Lentäjän poika|Niko – lentäjän poika]]* vuonna 2008 ja *[[Niko 2 – Lentäjäveljekset]]* vuonna 2012. Elokuvat keräsivät Suomen teattereihin yhteensä lähes 390&nbsp;000 katsojaa ja maailmalla molemmat elokuvat ylittivät 3 miljoonaa katsojan rajan elokuvateattereissa.

Tuomainen työskenteli Suomen elokuvasäätiön tuotantoneuvojana 2013-2017. Tuomainen palasi elokuvasäätiöstä takaisin elokuvantekijäksi. Tuomaisen tuottama ja käsikirjoittama *[[Niko ja myrskyporojen arvoitus]]* -animaatio tuli ensi-iltaan lokakuussa 2024.

## Valikoitu filmografia
### Ohjaajana
**Joulukuusi* (1991) (lyhytelokuva)
**Maisema* (1991) (lyhytelokuva)
**[[Matokuningas]]* (1993) (lyhytelokuva)
**Yövuoro - Night of the Living Doll* (1995) (lyhytelokuva)
*''Menolippu Mombasaan'' (2002)
### Tuottajana
**Joulukuusi* (1991) (lyhytelokuva)
**Maisema* (1991) (lyhytelokuva)
**[[Matokuningas]]* (1993) (lyhytelokuva)
**Yövuoro - Night of the Living Doll* (1995) (lyhytelokuva)
*''Poika ja ilves'' (1998)
*''Menolippu Mombasaan'' (2002)
*''Niko – Lentäjän poika'' (2008)
*''Niko 2 – Lentäjäveljekset'' (2012)
**[[Niko ja myrskyporojen arvoitus]]* (2024)
### Käsikirjoittajana
*''Menolippu Mombasaan'' (2002)
*''Niko – Lentäjän poika'' (2008)
*''Niko 2 – Lentäjäveljekset'' (2012)
**[[Niko ja myrskyporojen arvoitus]]* (2024)
## Lähteet

## Aiheesta muualla
*MTV Uutiset: Niko - Lentäjän poika ylitti miljoonan katsojan rajan (9.1.2009)
*Turun Sanomat: Elokuvien tuotantotuet Tuomaisen ja Valveen käsiin (9.10.2012)
Aspidoparia

**Aspidoparia** on särkien (Cyprinidae) heimoon ja Danioninae-alaheimoon kuuluva kalasuku, johon luetaan seuraavat kaksi lajia:

* *[[Aspidoparia jaya]]* (Hamilton, 1822) – Hopeanuijabarbi
* *[[Aspidoparia ukhrulensis]]* Selim & Vishwanath, 2001

## Lähteet
Yhdystie 2815

**Yhdystie 2815** on yhdystie joka kulkee Loimaan Kauhanojalta Ypäjän Ypäjänkylään. Tien pituus on 6 kilometriä.

Tien osoitenimenä on *Katinhännäntie* koko matkan.

## Lähteet
Jääkiekon SM-liigakausi 2020–2021

**Jääkiekon SM-liigakausi 2020–2021** oli jääkiekon SM-liigan 46. kausi, joka alkoi 1. lokakuuta 2020 ja päättyi 11. toukokuuta 2021. Mestaruuden voitti Rauman Lukko, joka oli voittanut edellisen kerran 58 vuotta aikaisemmin. Hallitsevana Suomen mestarina kauteen lähti Hämeenlinnan Pallokerho, sillä viime kausi jäi koronaviruspandemian takia kesken ja mestaruus jakamatta. Kausi jää Hakametsän viimeiseksi kokonaiseksi kaudeksi. Koronaviruspandemian vuoksi kauden aloitusta jouduttiin lykkäämään ja kausi keskeytettiin ennen pudotuspelejä. 

## Joukkueet



### Valmentajavaihdokset

## Sarjataulukko

## Ottelut

## Runkosarjan tilastot

## Pudotuspelit

Runkosarjan kuusi parasta joukkuetta etenivät suoraan puolivälieriin ja sijoille 7–10 sijoittuneet pelasivat 1. kierroksen CHL:ssä käytettävällä pudotuspelimenetelmällä. Ratkaisevana kriteerinä oli kahden ottelun yhteenlaskettujen maalien ero ja ottelut käynnistyvät runkosarjassa heikommin sijoittuneen kotikentällä. Mahdollinen jatkoaika pelattiin normaalin ottelun tapaan viidellä viittä vastaan. Varsinaisen peliajan rangaistukset jatkuvat jatkoajalle. Kahdeksan parhaan joukkueen puolivälierissä pelattiin normaalia tiiviimmällä aikataululla. Puolivälieräsarjat käynnistyivät maanantaina 19. huhtikuuta ja mahdolliset viidennet ottelut oli tarkoitus saman viikon sunnuntaina. Välierät pelattiin niin ikään tiivistetysti seitsemän päivän aikana, ja myös loppuottelusarja pelattiin paras viidestä -menetelmällä.

### Kaavio

### Pronssiottelu

### Loppuottelut

### Tilastot

## Palkinnot

## Lopulliset sijoitukset

## Lähteet
Yhdystie 2823

**Yhdystie 2823** on yhdystie joka kulkee Tammelan keskustasta saman kunnan alueella sijaitsevaan Portaaseen. Tien pituus on 10 kilometriä.

Tien osoitenimenä on *Portaantie* koko matkan.

## Lähteet
Yhdystie 2825

**Yhdystie 2825** on yhdystie, joka kulkee Pusulan Loukusta Lohjalla Tammelan Portaaseen. Tien pituus on 16 kilometriä.

Tien osoitenimenä on *Liesjärventie* koko matkan.

## Lähteet
Aarne Inha

**Aarne Inha**, sukunimi aik. *Nyström* (17. lokakuuta 1885 Hämeenkyrö – 19. toukokuuta 1921 Jyväskylä) oli suomalainen varatuomari ja kirjailija. Hän käytti kirjailijanimeä **Lauri Kalma**.

Aarne Inhan vanhemmat olivat Hämeenkyrön kruununnimismies, kansanedustaja Alexander Väinö Nyström ja Hildur Helena Helsingius. Hän pääsi ylioppilaaksi 1905 yksityistodistuksella Helsingin suomalaisesta yhteiskoulusta ja suoritti oikeustutkinnon 1910. Aarne Inha oli naimisissa Seidi Saxénin kanssa.

Inha oli Venäjän vallan aikana muun muassa prokuraattorinviraston palveluksessa. Sittemmin hän toimi Kiskon nimismiehenä ja viimeksi asianajajana Lahdessa ja Jyväskylässä. Inha kirjoitti salanimellä *Lauri Kalma* seikkailuromaanin *Maapallon ympäri lentokoneella* ja häneltä jäi myös julkaisemattomia käsikirjoituksia.

## Teoksia
Nimellä *Lauri Kalma*:
* *Maapallon ympäri lentokoneella : kertomus lentoalus "Suomen" matkasta*. Karisto 1920

## Lähteet
Malakanlentobarbi

**Malakanlentobarbi** (*Esomus malayensis*) on seeprakalojen (Danionidae) (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Ernst Ahl vuonna 1923.

Malakanlentobarbia tavataan Malesiasta ja Vietnamista. Laji kasvaa yleensä korkeintaan kahdeksan senttimetrin mittaiseksi. Kansainvälinen luonnonsuojeluliitto IUCN on luokitellut malakanlentobarbin puutteellisesti tunnetuksi lajiksi.

## Lähteet
Että mitähän vittua

**Että mitähän vittua** on Sannin kappale, joka julkaistiin ensimmäisenä singlenä hänen omaa nimeä kantavalta albumiltaan 10. helmikuuta 2016. Kappaleen sanoitti Sanni, ja sävelsi hänen kanssaan Henri Salonen.

Kappale aiheutti jo ennen julkaisuaan kohua siinä käytettävän kirosanan vuoksi. Kappaleessa sanotaan sana ”vittu” yhdeksän kertaa. Sannin mukaan kappale syntyi tyhmänä ideana studiossa eikä kappaletta laskelmoitu mitenkään, vaan ”kaikki idiooteimmatkin ideat pistettiin pihalle”. Kappaleesta julkaistiin kuitenkin sen promootiosinglellä versio, jossa kirosana on sensuroitu.

”Että mitähän vittua” teki uuden Suomen ennätyksen, kun sitä kuunneltiin Spotifyssa yli 340 000 kertaa ensimmäisen vuorokauden aikana. Kappale ylsi listaykköseksi Suomen single- sekä latauslistalla, ja siitä tuli kaikkien aikojen nopeimmin kultaa striimannut kotimainen kappale Suomessa.

## Kappaleet

## Lähteet
Ei (kappale)

**Ei** on Maija Vilkkumaan kappale, joka julkaistiin ensimmäisenä singlenä hänen *[[Ei (albumi)|Ei]]*-nimiseltä kolmannelta studioalbumiltaan (2003). Kappale nousi Suomen virallisen singlelistan kolmannelle sijalle.

Vilkkumaa on kertonut, että sävellys sai alkunsa hänen yrittäessään tehdä laulua, joka kuulostaisi vähän 2000-luvun alun Britney Spearsilta. Kappaletta tehdessään hän päätti, että *Ei* tulee olemaan hänen kolmannen albuminsa nimi ja ensimmäinen single. Vilkkumaan mukaan kappaleen syntyyn on voinut vaikuttaa myös Tuomari Nurmion ”Levoton lapsi” -kappale, jossa Maija haluaa päästä ulos kodistaan, mutta vanhemmat kieltävät, sekä alitajuntaisesti myös *[[The Others]]* -elokuva (2001), jossa äiti ei vie lapsiaan ulos.

Vilkkumaa kertoo yllättyneensä kappaleen menestyksestä, koska sen tarina on traaginen. Kappaleen myötä hän sai myös paljon lapsifaneja, jotka eivät nähneet tarinan traagisuutta mutta löysivät tekstistä asioita, joihin saattoivat samaistua.

## Kappaleet

## Muut versiot

Sanni esitti *[[Vain elämää (televisiosarja)|Vain elämää]]* -sarjan neljännellä kaudella kappaleesta coverversion, joka nousi Suomen virallisen singlelistan kolmannelle sijalle vuonna 2015.

Benjamin versioi kappaleen kertosäettä vuoden 2022 kappaleellaan ”Gay”.

## Lähteet

## Aiheesta muualla
* ”Ei” Discogs-sivustolla
Judy

**Judy** on naisen etunimi. Se on englantilainen muunnelma Judit-nimestä.

Digi- ja väestötietoviraston mukaan Judy on huhtikuuhun 2024 mennessä ollut Suomessa virallisena etunimenä noin 60 naisella.

## Tunnettuja Judy-nimisiä
* Judy Allen, brittiläinen kirjailija
* Judy Blume (s. 1938), yhdysvaltalainen kirjailija
* Judy Buenoano (1943–1998), yhdysvaltalainen sarjamurhaaja
* Judy Cassab (1920–2015), australialainen taidemaalari
* Judy Chicago (s. 1939), yhdysvaltalainen kuvataiteilija
* Judy Collins (s. 1939), yhdysvaltalainen laulaja-lauluntekijä
* Judy Cornwell (s. 1940), brittiläinen näyttelijä
* Judy-Joy Davies (1928–2016), australialainen uimari ja olympiamitalisti
* Judy Davis (s. 1955), australialainen näyttelijä
* Judy Diduck (s. 1966), kanadalainen jääkiekkoilija ja olympiamitalisti
* Judy Erola (s. 1934), kanadalainen poliitikko
* Judy Garland (1922–1969), yhdysvaltalainen näyttelijä ja laulaja
* Judy Greer (s. 1975), yhdysvaltalainen näyttelijä
* Judy Holliday (1921–1965), yhdysvaltalainen näyttelijä
* Judy Kang (s. 1979), kanadalainen viulisti
* Judy Zebra Knight (s. 1946), yhdysvaltalainen kanavoija
* Judy Landers (s. 1958), yhdysvaltalainen näyttelijä
* Judy Lawrence, uusiseelantilainen ilmastotutkija
* Judy Loman (s. 1936), yhdysvaltalais-kanadalainen harpisti
* Judy Long (s. 1969), kiinalaissyntyinen kanadalainen pöytätennispelaaja
* Judy Oakes (s. 1958), brittiläinen kuulantyöntäjä
* Judy Shalom Nir-Mozes (s. 1958), israelilainen radio- ja televisiojuontaja
* Judy Tyler (1933–1957), yhdysvaltalainen näyttelijä
* Judy Woodruff (s. 1946), yhdysvaltalainen toimittaja

## Kuvitteellisia Judy-nimisiä
* Judy, Punchin vaimo brittiläisessä nukketeatteriesityksessä *[[Punch and Judy]]*
* Judy Geller, sivuhahmo televisiosarjassa *[[Frendit]]*

## Lähteet
J. I. Packer

**James Innell Packer** (22. heinäkuuta 1926 – 17. heinäkuuta 2020) oli englantilaissyntyinen kanadalainen kristitty teologi. Hän edusti kalvinistista matalakirkollista anglikaanisuutta. Hän oli erittäin tuottelias kirjailija ja ahkera luennoitsija. Hänen tunnetuimpiin teoksiinsa kuuluu Knowing God (1973). Teos on suomennettu nimellä Jumalan tunteminen.

Packer sai teologisen koulutuksensa Oxfordin yliopistossa, josta hän väitteli tohtoriksi 1954. Hän oli Englannin kirkon pappi. Hänen erityisiin kiinnostuksen kohteisiinsa kuului puritanismi. Packer toimi ennen eläköitymistään teologian professorina Regent Collegessa Vancouverissa. Häntä on pidetty yhtenä Pohjois-Amerikan vaikutusvaltaisimmista evankelikaalisista teologeista.

## Lähteet
* 
*
AEC

Lyhenne **AEC** tarkoittaa:

*Yhdysvaltain atomienergiakomissio

*Associated Equipment Company, brittiläinen autovalmistaja 1912--1979, nykyisin osa British Leylandia
**AEC Armoured Car, edellisen rakentama panssariauto toisessa maailmansodassa
**AEC Armoured Command Vehicle, edellisen rakentama komentoajoneuvo toisessa maailmansodassa
Frans Alfred Paloheimo

**Frans Alfred Paloheimo**, ent. **Brander** (31. tammikuuta 1870 Eurajoki – 6. elokuuta 1926 Helsinki) oli suomalainen insinööri ja teollisuusneuvos, joka toimi teollisuushallituksen vt. yli-intendenttinä eli pääjohtajana.  

## Henkilöhistoria
Paloheimon vanhemmat olivat maanviljelijä Otto Reinhold Brander ja Josefina Vappula ja puolisot vuodesta 1896 Maria Elisabet Johansson (k. 1903) ja vuodesta 1904 Helmi Ingrid Alopaeus. Paloheimo tuli ylioppilaaksi Porin yksityislyseosta 1890 ja valmistui koneinsinööriksi Polyteknillisestä opistosta 1894. Hän teki opintomatkoja Pohjoismaihin ja Keski-Eurooppaan 1890-luvun lopulla ja opiskeli 1904 Charlottenburgin teknillisessä korkeakoulussa sähkötekniikkaa. Insinöörinä Ludvig Nobelin konepajassa Pietarissa Paloheimo toimi 1895–1896, opettajana teollisuuskoulussa Oulussa 1896–1896 ja Viipurissa konepajan insinöörinä 1898–1901, koneenrakennusosaston lehtorina teollisuuskoulussa 1898–1904, sähkölaitoksen tarkastajana 1901–1902 ja koneteknisen toimiston omistajana 1902–1904. Teollisuushallituksessa Paloheimo toimi 1904–1918 intendettinä, hoitaen yli-intendentin virkaa 1912–1914 ja 1916–1918.  Kauppa- ja teollisuusministeriössä hän toimi teollisuusneuvoksena ja patenttiosaston johtajana 1918–1926. Paloheimo oli myös useiden komiteoiden jäsen. Hän kuoli Helsingissä auto-onnettomuudessa elokuussa 1926.

## Julkaisuja
* *Käsi- ja oppikirja metallisorvareille ruuvikierteitten sorvaamisessa*, Brander F. A., 1895 (uusittu painos 1916)

## Lähteet
Sixtus Viktor Calamnius

**Sixtus Viktor Calamnius** (2. heinäkuuta 1826 Vaasa – 16. heinäkuuta 1897 Helsinki) oli suomalainen juristi ja virkamies, joka toimi Valtiokonttorin ylitirehtöörinä.  

Calamniuksen vanhemmat olivat kauppias Jakob Calamnius ja Anna Sofia Sadelin ja puoliso vuodesta 1864 Sofia Vilhelmina Donner (k. 1908). Calamnius opiskeli Helsingin yksityislyseossa 1836–1841 ja pääsi ylioppilaaksi kesäkuussa 1842. Hän opiskeli Keisarillisessa Aleksanterin-Yliopistossa oikeustiedettä vuodesta 1844, suorittaen tuomarintutkinnon kesäkuussa 1847. Vaasan hovioikeuden auskultanttina Calamnius työskenteli 1847 ja varatuomarin arvon hän sai 1851. Ns. suuremman kameraalitutkinnon hän suoritti seuraavana vuonna. Calamnius oli senaatin oikeusosaston ylimääräinen kopisti 1852, yleisen kanslian kopisti 1853, kansliatoimituskunnan kopisti vuodesta 1854, kanslisti vuodesta 1858, valtiovaraintoimituskunnan protokollasihteeri vuodesta 1862, maanviljelystoimituskunnan esittelijäsihteeri vuodesta 1867 ja siviilitoimituskunnan vuodesta 1872. Valtiokonttorin ylitirehtöörinä hän toimi 1879–1891. Hänelle myönnettiin valtioneuvoksen virka-arvo 1888. 

Calamnius oli porvarissäädyn sihteeri säätyvaltiopäivillä 1863–1864, 1867  ja 1872.

## Lähteet
Pornoo

**Pornoo** on Sannin kappale, joka julkaistiin ensimmäisenä singlenä hänen neljänneltä studioalbumiltaan *[[Trippi]]* 14. maaliskuuta 2018. Sanni sanoitti kappaleen itse ja sävelsi sen yhdessä Jurekin kanssa.

Kappaleen nimi herätti kohua jo ennen kuin kappale julkaistiin. Sanni on kommentoinut, että hänelle ”Pornoo” on ensisijaisesti rakkauslaulu, joka kertoo siitä, kuinka rakastuneena ei tarvitse mitään ylimääräisiä ärsykkeitä, kun pelkkä toisen ihmisen läsnäolo riittää. Kappale nousi suoraan Suomen Spotifyn ykkössijalle ja listaykköseksi Suomen virallisella singlelistalla.

Kappaleen musiikkivideo julkaistiin 11. toukokuuta 2018, ja sen ohjasi Karim Saheb.

## Lähteet

## Aiheesta muualla
* Musiikkivideo YouTubessa
Kirjallisuusvuosi 1834

**Kirjallisuusvuosi 1834** käsittelee vuoden 1834 tärkeitä kirjallisuuden tapahtumia, uutisia ja julkistuksia.

## Tapahtumia
* Ruotsalaisen kirjailijan Carl Jonas Love Almqvistin anonyymisti julkaisema teos *Törnrosens bok* oli ensimmäinen painettu kuvaus kuningas Kustaa III:n salamurhasta vuonna 1792.
* Suomalaisen taidemusiikin isänä pidetty Fredrik Pacius muutti Tukholmasta Helsinkiin.
* Arkeologi Robert Pashley löysi Apteran muinaisen kaupungin Kreetalta.

## Julkaisuja
* Carl Jonas Love Almqvist &ndash; *Törnrosens bok*
* Honore de Balzac &ndash; *Le Père Goriot* (suom. Ukko Goriot, 1927)
* Edward Bulwer-Lytton &ndash; *The last days of Pompeii*
* Thomas Carlyle &ndash; *Sartor Resartus*
* Hiroshige &ndash; *Tokaidon tien 53 pysähdyspaikkaa* (japanilainen puupiirroskokoelma kirjana)
* Victor Hugo &ndash; *Littérature et philosophie mêlées*
* Aleksandr Puškin &ndash; Istoria Pugachyova (История Пугачева, tietoteos)
* Aleksandr Puškin &ndash; Pikovaa dama (Пиковая дама, novellikokoelma) 

## Palkintoja

## Lähteet
Agno

**Agno** on kunta Etelä-Sveitsissä Ticinon kantonissa. Siellä on runsaat 4&nbsp;000 vakinaista asukasta.

## Sijainti
Agno sijaitsee Luganojärven läntisen haaran pohjoispäässä, Vedeggiojoen länsipuolella, pari kilometriä Luganosta länteen ja viitisen kilometriä Italian ja Sveitsin väliseltä rajalta pohjoiseen. 

## Liikenne
Moottoritie A2 Saksan rajalta Baselista Italian rajalle Chiassoon kulkee Agnon itäpuolitse. Luganon lentoasema sijaitsee suurelta osin Agnossa, ja asemaa kutsutaankin usein Lugano-Agnon lentoasemaksi. Ferrovie Luganesi -yhtiön rautatie ja paikallisjunayhteys Luganosta Italian rajalle Ponte Tresaan kulkee Agnon kautta. 

## Lähteet
*

### Viitteet

## Aiheesta muualla
 
*
Inha (täsmennyssivu)

**Inha** voi viitata tai liittyä seuraaviin:

## Paikannimi
* Inha, kylä Ähtärissä Etelä-Pohjanmaalla. Tähän liittyvät:
** Inhan kartano, kartano Ähtärissä
** Inhan tehtaat, tehdasyhdyskunta Ähtärissä
** Inhan rautatieasema, rautatieasema Ähtärissä

## Sukunimi
* Aarne Inha (e. *Nyström*, 1885–1921, kirjailijanimi *Aarne Kalma*), varatuomari ja kirjailija
* I. K. Inha (oik. *Into Kondrad Nyström*, 1865–1930), valokuvaaja ja tietokirjailija
* Matti Inha (s. 1949), pankin- ja järjestöjohtaja, rahoitusneuvos

## Etunimi
* Inha Babakova (o. s. *Butkus*, s. 1967), ukrainalainen korkeushyppääjä
Nivno

**Nivno** () on järvi Luoteis-Venäjällä Pihkovan alueen Opotškan piirissä. Järvi sijaitsee Opotškasta 10 kilometriä etelään.

## Maantietoa
Järvi on 2,8 kilometriä pitkä, 1,3 kilometriä leveä ja sen pinta-ala on 1,68 neliökilometriä eli 168 hehtaaria. Pohjois-etelä-suuntainen järvi on muodoltaan kapea ja sillä on keskellä kapeikko. Kapeikko on ilmakuvien perusteella matala ja se yhdistää järven pohjois- ja eteläpuoliset järvialtaat toisiinsa. Pohjoinen allas on alle kaksi kilometriä pitkä ja 400 metriä leveä. Sillä on pohjoispäässä länteen työntyvä lahti. Eteläinen järviallas on yli kilometrin pitkä ja leveä, mutta sen yhtenäisyyttä rikkoo etelärannasta pohjoiseen työntyvä 700 metriä pitkä ja erittäin kapea niemi. Kummassakin järvialtaassa sijaitsee saari, joiden yhteispinta-ala on 4 hehtaaria. Järvi vaikuttaa ilmakuvista katsottuna matalalta järveltä, jonka rantojen rehevä vesikasvillisuus on levittäytynyt lähes kaikkien rantojen rantavyöhykkeille. Sen keskisyvyys on 2,5 metriä ja syvänteessä on 7 metriä syvää. Järveä ympäröivistä kylistä Pahomovo () on virein. Yhdessä eteläisten Borodinon () ja Harinon () kulmakuntien kanssa se muodostaa itäpuolelle laajan peltoaukean. Järven eteläpuolella sijaitsee pikkukylä Bukolovo (), jonka peltoja sijaitsee etelä- ja lounaispuolella. Pahomovon, ja idempänä sijaitsevan Martinovon (), kautta kulkee tie Pustoškan ja Opotškan väliselle maantielle E95 eli P-23.

## Luontoarvoja
Järvessä elää ainakin hauki, särki, ahven, salakka, lahna, sorva, pasuri, säyne, kiiski, suutari, ruutana ja mutakala, sekä jokirapua, jota esiintyy niukasti. Järven pohja on kivinen ja sen muodostuu siltin sekaisesta hiekasta.

## Vesistösuhteita
Nivno sijaitsee Nivnitsan () valuma-alueella. Nivnitsa on Velikajan sivujoki ja kuuluu luonnollisesti Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järvi sijaitsee maaston painaumassa, jonka pohjoispuolella on lisäksi kaksi muut järveä Žadry () ja Kudo. Ne kuuluvat kuitenkin toisen Velikajan sivujoen Kudkan valuma-alueelle. Nivno on siten Nivnitsan latvajärvi ja sen valuma-alueen koko on lähteestä riippuen 14,2  tai 8,9 neliökilometriä . Laskuoja lähtee järven etelärannasta niemen itäpuolelta ja se yhtyy viiden kilometrin päässä Velikajaan.

## Huomautuksia

## Lähteet
Kitskovskoje

**Kitskovskoje** () on järvi Luoteis-Venäjällä Pihkovan alueen Sebežin piirissä.

## Maantietoa
Järvi on 1,3 kilometriä pitkä, 0,8 kilometriä leveä ja sen pinta-ala on 63 hehtaaria. Järven lounaisrannassa on 500 metriä pitkä ja 480 metriä leveä niemi, jonka taakse kiertää 700 metriä pitkä ja yli 200 metriä leveä lahti. Muuten on järvi selkeäpiirteinen ja avoin, sillä järvellä ei ole saaria. Sen keskisyvyys on 3 metriä ja sen syvänteessä on 6 metriä syvää. Järven ympäristö on asuttu, mutta siitä huolimatta sen rannat ovat metsämaata, jota asuinalueet, niityt ja eräät suot pilkkovat. Järven eteläpuolella ja niemellä sijaitsee kylä Gvozdy (). Pohjoispuolella sijaitsevan Šuškovskojen () järven ranta-astus Kitskovossa () ulottuu myös Kitskovskojen pohjoisrantaan. Kylien kautta kulkeva tie ohittaa läheltä Kitskovskojen rantoja. Se saa alkunsa etelässä valtatieltä M-9 eli E22 ja ylittää Velikaja-joen kuusi kilometriä pohjoisessa Melnitsassa () Maksjutinon vesivoimalaitoksen () säännöstelypadolla.

## Luontoarvoja
Järvessä elää ainakin hauki, ahven, särki, kiiski, lahna, pasuri, sorva, ruutana, suutari, törö, mutakala ja rantanuoliainen. Järven pohja ja rannat ovat hiekan ja mudan sekoitusta.

## Vesistösuhteita
Kitskovskoje sijaitsee Velikajan valuma-alueella ja sen laskuoja on Velikajan sivujoki. Se kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.

Järven valuma-alueen koko on 3,4 neliökilometriä ja siihen kuuluu yläjuoksulta pienempi järvi Šuškovskoje. Šuškovskojesta laskee lyhyt oja Kitskovon läpi järven pohjoispäähän ja vuorostaan Kitskovskojen laskuoja lähtee järven kaakkoisrannasta. Se kääntyy pohjoiseen ja laskee kuuden kilometrin päässä Maksjutinon vesivoimalaitoksen tekojärveen, joka on rakennettu Velikajan uomaan.

## Huomautuksia

## Lähteet
Oliver Cromwellin patsas (Westminster)

**Oliver Cromwellin patsas** Westminsterissä pystytettiin Englannin, Skotlannin ja Irlannin lordiprotektorin Oliver Cromwellin kunniaksi Westminster Hallin viereiselle nurmikolle vuonna 1899, jolloin Cromwellin syntymästä oli kulunut 300 vuotta. Patsaan teki kuvanveistäjä Hamo Thornycroft, ja se rahoitettiin yksityisellä rahoituksella. Lahjoituksen teki ehkä entinen pääministeri Archibald Primrose.

Patsaan oikeassa kädessä on miekka ja vasemmassa Raamattu, jonka kannessa on vuosiluku 1641. Patsaan edustalla on leijonaa esittävä veistos.

Patsashanketta vastustivat 1890-luvulla useat alahuoneen konservatiiviedustajat sekä kaikki Irlantilaisen puolueen edustajat, mutta Liberaalipuolueen johtama hallitus sai hankkeen läpi muutettuaan sen yksityisesti rahoitettavaksi.

Vuonna 2004 Työväenpuolueen edustaja Stephen Pound ehdotti patsaan siirtämistä sulattamoon. Ehdotusta kannatti yksi konservatiivi- ja yksi liberaaliedustaja. Pound nimitti Cromwellia Droghedan teurastajaksi, mutta hänen ehdotuksensa vastustajat käyttivät nimitystä ”Jumalan englantilainen” ja mainitsivat Cromwellin puolustaneen parlamentin asemaa absoluuttisen monarkian tyranniaa vastaan. Patsas sai jäädä paikoilleen.

## Lähteet

## Aiheesta muualla
Kaizu

**Kaizu** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Kiso-, Nagara- ja Ibijokien alajuoksulla. Kaupungin maasto on pääosin hyvin alavaa, ja siellä virtaa monia pienempiäkin jokia. Lännessä sen alue nousee Yōrōvuorille ja rajautuu Mien prefektuuriin, itärajan takana on Aichin prefektuuri. Kaizussa on 33&nbsp;923 asukasta (toukokuussa 2020) ja sen pinta-ala on 112,03 neliökilometriä.

Kaizun kaupunki perustettiin vuonna 2005 liittämällä yhteen Kaizun, Hiratan ja Nannōn maaseutukaupungit. Kaizun keskusta sijaitsee Takasun kaupunginosassa, joka kehittyi alun perin Edo-kaudella linnanaluskaupunkina ja liikenteen solmukohtana. Toinen historiallisesti merkittävä paikkakunta nykyisen kaupungin alueella on Hiratassa sijaitseva Imao, jossa toimi vilkas satama. Vanhastaan alue oli tulville altis, ja asukkaat rakensivatkin kyliensä ympärille suuria maavalleja suojautuakseen tulvavesiltä. Myöhemmin seudulla on tehty suurimittakaavaisia maanrakennustöitä tulvien ehkäisemiseksi. Alavilla alueilla viljellään riisiä ja vihanneksia, Yōrōvuorten rinteillä esimerkiksi kakeja ja *[[mikan]]*-mandariineja.

Kaizun nähtävyyksiin kuuluvat muun muassa Kiso-sansenin puisto näköalatorneineen, Kaizu-onsenin kuuma lähde, kaupungin historiallinen museo ja Chiyoho Inari-jinjan šintolainen pyhäkkö. Chisui-jinjan pyhäkkö on vuorostaan pyhitetty 1700-luvulla tulvavallien rakennustöiden yhteydessä menehtyneille, kuten virkamies Hirata Yukielle. Kaupungin kulttuuriperintöön kuuluu myös Imaon pyhäkön *[[sagichō]]*-festivaali kokkoineen. Osa kaupungin alueesta kuuluu Ibi-Sekigahara-Yōrōn puolikansallispuistoon. Kaizua palvelee Yōrō-rautateiden Yōrō-linja.

## Kuvia

Tiedosto:Kiso Sansen Park Center (2014-09-17).jpg|Kiso-sansen Park Center
Tiedosto:Oe river, Kaizu, 2013.JPG|Ōejoki Kaizussa
Tiedosto:Imao Sagicyo2008-06.jpg|Imaon pyhäkön sagichō-festivaali
Tiedosto:Kaizu Bridge from Mount Tado.jpg|Kaizun silta ylittää Ibijoen


## Lähteet

## Aiheesta muualla

* Kaupungin internetsivut
Kirjallisuusvuosi 1837

**Kirjallisuusvuosi 1837** käsittelee vuoden 1837 tärkeitä kirjallisuuden tapahtumia, uutisia ja julkistuksia.

## Tapahtumia
* 10. helmikuuta – ranskalainen sotilas Georges d’Anthès surmasi kaksintaistelussa venäläisen runoilijan Aleksandr Puškinin Pietarissa.
* Samuel Morse julkisti sähköisen lennättimen toimintaperiaatteen.

## Julkaisuja
* Hans Christian Andersen &ndash; *Kejserens nye Klæder* (suom. *[[Keisarin uudet vaatteet]]*, 1951)
* Hans Christian Andersen &ndash; Den lille Havfrue (suom. *[[Pieni merenneito]]*)
* Georg Büchner &ndash; *[[Woyzeck]]* (näytelmä)
* Thomas Carlyle &ndash; *The French Revolution: A History* (suom. *Ranskan vallankumous*)
* Julia Kavanagh &ndash; *Adele*
* Giacomo Leopardi &ndash; *Pensieri* (suom. *Mietteitä*, 2015)
* Mary Shelley &ndash; *Falkner*

## Palkintoja

## Lähteet
Hiljainen hautaus

**Hiljainen hautaus** tarkoitti Suomessa ilman minkäänlaisia juhlallisia hautausmenoja haudattavaksi määriteltyjä, jotka olivat: kuolleena syntynyt lapsi; kastamatta kuollut lapsi; se jossakin seurakunnassa kuollut, josta ei tiedetä, kuka hän on taikka missä hänen oikea kotinsa on ollut; se joka on kuollut väkeviä juomia ylellisesti nauttiessaan; ne jotka äkkipikaisuudessa ovat tappaneet toisensa taikka muuten rikoksen teossa saaneet surmansa, ja se joka vakain tuumin on itsensä surmannut.  Hiljainen hautaus määriteltiin vuoden 1869 kirkkolain 88. pykälässä vuoteen 1910, jolloin se kumottiin keisarillisella asetuksella.

Hiljaista hautausta edelsi häpeällinen hautaus, joka poistettiin vuoden 1869 kirkkolailla.

## Huomautuksia

## Lähteet

## Aiheesta muualla
*
Köynnöstimali

**Köynnöstimali** (*Malacocincla sepiaria*) on kerttutimaleihin kuuluva lintulaji. Lajia tavataan Kaakkois-Aasiasta.

## Koko ja ulkonäkö
Köynnöstimali voi kasvaa 14&ndash;15 cm pitkäksi. Sukupuolet muistuttavat toisiaan ulkonäöltään. Köynnöstimalin pää on väriltään harmaa. Selkä, siivet ja pyrstö ovat ruskeat. Lajin rinta ja vatsa ovat valkoiset ja kyljet kellertävän ruskeat. Linnun nokka on paksuhko ja väriltään harmaa. 

## Levinneisyys ja elinympäristö
Köynnöstimalia tavataan Thaimaasta ja Malesiasta sekä Jaavan, Sumatran, Balin ja Borneon saarilta. Lajin elinympäristöä ovat kosteiden metsien keski- ja pohjakerrokset usein virtaavan veden läheisyydessä. Köynnöstimali liikkuu tyypillisesti yksin tai pareittain. Sen ravintoa ovat hyönteiset ja muut pienet selkärangattomat eläimet.

## Lähteet
Speleologia

**Speleologia** (, ”luola” ja λόγος, *logos*, ”tiede”) on toimintaa, jossa etsitään, paikannetaan, tutkitaan, kartoitetaan ja tieteellisesti tutkitaan erilaisia luolia, joko luonnon synnyttämiä tai ihmisen tekemiä. Tämän käytänteen ja tieteen harjoittajaa kutsutaan speleologiksi. Speleologit tutkivat luolien ominaisuuksia monesta näkökulmasta, joihin kuuluvat myös luolista löytyvien paleontologisten ja antropologisten tutkimuskohteiden tutkiminen. Monissa maissa speleologisteilla on erityisiä järjestöjä.

Speleologia on moninaista tutkimustoimintaa, joka on tieteenharjoittamista, jota toteutetaan joskus muun muassa urheilussa tutuin keinoin ja johon liittyvät usean tapaiset pohdinnat. Sitä harjoitetaan myös luolien vedenalaisessa ympäristössä. Siihen kuuluu myös esimerkiksi kalkkikivimuodostumien, kuten stalaktiittien ja stalagmiittien tutkiminen.

Speleologia on poikkitieteellistä, siinä yhdistyvät kemia, biologia, geologia, fysiikka, meteorologia, kartografia sekä myös historia. Luolageologian perusteella voidaan tutkia merkkejä siitä, miten maanpinnan muodot ovat muodostuneet. Luolabiologiaan liittyvät ekologiset ja luonnonsuojelulliset näkökohdat sekä evoluutionallinen tutkimus.

## Lähteet
Kirjallisuusvuosi 1836

**Kirjallisuusvuosi 1836** käsittelee vuoden 1836 tärkeitä kirjallisuuden tapahtumia, uutisia ja julkistuksia.

## Tapahtumia
* 29. helmikuuta – Giacomo Meyerbeerin viisinäytöksinen ooppera *[[Hugenotit (ooppera)|Hugenotit]]* sai kantaesityksensä Pariisissa.
* 13. lokakuuta – Adolphe Adamin ooppera *[[Lonjumeaun posteljooni]]* sai kantaesityksensä Pariisin Opéra-Comiquessa.
* 9. joulukuuta – Mihail Glinkan ooppera *[[Elämä tsaarin puolesta]]* sai kantaesityksensä Pietarissa. Se on ensimmäinen venäjänkielinen oopperasävellys.
* Lontoon yliopisto perustettiin.
* Pariisin Riemukaari valmistui.
* Yhdysvaltain patenttitoimistossa syttyi tulipalo ja suuri osa sen asiakirjoista tuhoutui.
* Elias Lönnrotin perustama aikakauslehti Mehiläinen alkoi ilmestyä.
* Pietari Suuren testamentiksi väitetty asiakirja tuli julkisuuteen. Sen avulla levitettiin Venäjän-vastaista mielialaa. Testamentti osoitettiin väärennökseksi 1800-luvun lopussa.

## Julkaisuja
* Charles Dickens &ndash; *The Posthumous Papers of the Pickwick Club* (suom. *[[Pickwick-kerhon jälkeenjääneet paperit]]*, 1932)
* Nikolai Gogol &ndash; *Ревизор* (suom. *[[Reviisori]]*, 1882)
* František Palacký &ndash; *Geschichte von Böhmen*
* George Sand &ndash; *Simon*
* Markijan Šaškevytš & Jakiv Holovatskyi & Ivan Vahylevytš &ndash; Русалка Дністровая (*[[Rusalka Dnistrovaja|Rusalka Dnistrovaja : Ruthenische Volks-Lieder]]*, ukrainankielinen lukemisto)

## Palkintoja

## Lähteet
Warmer in the Winter

**Warner in the Winter** on yhdysvaltalaisviulisti Lindsey Stirlingin neljäs studioalbumi. Se on hänen ensimmäinen joulualbumi ja se julkaistiin 20. lokakuuta 2017. Albumin kappaleilla vierailevat Becky G, Trombone Shorty, Alex Gaskarth yhtyeestä All Time Low ja Sabrina Carpenter. Albumin kappaleista kymmenen on coveroituja joululauluja ja kolme on täysin alkuperäisiä. "Warmer in the Winter" on ollut kaupallisesti kohtalainen menestys, sen päästyä albumilistoille seitsemässä eri valtiossa. Artistin kotimaassa Yhdysvalloissa kappaleen paras sijoitus oli Billboard 200-listan sija 22. Albumista julkaistiin erikoispainos 19. lokakuuta 2018, joka sisältää lisäraitoja.

## Kappalelista

#
#
#
#
#
#
#
#
#
#
#
#
#

### Target-bonuskappaleet
# 
# 

### 2018 Deluxe Edition
# 
# 
# 
# 
# 

### 2018 Target Deluxe Edition
# 
# 
# 
# 
# 
# 
# 

## Lähteet
Keltaperämuura

**Keltaperämuura** (*Euchrepomis sharpei*) on puumuurien heimoon kuuluva varpuslintu.

Keltaperämuuraa tavataan Yungasin alueella Boliviassa ja Perussa, ja sen levinneisyysalueen pinta-ala on noin 52&nbsp;700 km2. Vuoden 2023 uhanalaisuusarvioinnissa lajin kannaksi arvioitiin 2&nbsp;500–10&nbsp;000 aikuista yksilöä. Lajia uhkaa elinympäristöjen tuhoutuminen, ja se on luokiteltu silmälläpidettäväksi.

## Lähteet
Boo’d Up

**Boo’d Up** on brittiläislaulajan Ella Main musiikkikappale. Sen julkaisi Interscope Records artistin ensimmäisenä kaupallisena singlenä hänen kolmannelta, Ready EP:ltä sekä hänen omaa nimeään kantavalta debyyttistudioalbumilta 20. helmikuuta 2018. Kappaleen ovat sanoittaneet Mai, Joelle James, sekä sen tuottajat Mustard ja Larrance Dopson. Kappaleen musiikkivideon ohjasi Nick Walker ja se julkaistiin Main vevo-kanavalla 26. huhtikuuta 2018. Videolla nähdään cameo-roolissa myös laulaja Khalid, räppäri Kamaiyah sekä YouTube-tähti Alissa Ashley.

"Boo’d Up" oli kaupallinen menestys Yhdysvalloissa, jossa se pääsi parhaimmillaan Billboard Hot 100-listan sijalle 5. Se oli Yhdysvalloissa myös vuoden 2018 15:nneksi myydyin kappale. Lisäksi se on ollut kohtalainen menestys myös Australiassa, Britanniassa ja Kanadassa. Mai on esittänyt kappaleen livenä muun muassa Saturday Night Livessä 17. marraskuuta 2018 sekä vuoden 2018 BET Awardsissa 24. kesäkuuta 2018.

## Lähteet
Punaperämuura

**Punaperämuura** (*Euchrepomis callinota*) on puumuurien heimoon kuuluva varpuslintu.

Punaperämuuraa tavataan Kolumbiassa, Costa Ricassa, Ecuadorissa, Guyanassa, Panamassa, Perussa Surinamessa ja Venezuelassa, ja sen levinneisyysalueen pinta-ala on noin 5&nbsp;150&nbsp;000 km2. Lajia on kuvattu harvinaiseksi ja sen arvellaan olevan vähenemässä elinympäristöjen tuhoutumisen vuoksi. Laajan levinneisyysalueen takia se on kuitenkin luokiteltu elinvoimaiseksi.

## Lähteet
Trip (kappale)

**Trip** on brittiläislaulajan Ella Main musiikkikappale. Sen julkaisivat 10 Summers ja Interscope Records artistin omaa nimeä kantavan debyyttistudioalbumin toisena singlenä 3. elokuuta 2018. Kappaleen ovat sanoittaneet Mai, Varren Wade, sekä sen tuottajat Quinton ja Dijon MacFarlane. Kappaleen musiikkivideon ohjasi Shane C. Drake ja se julkaistiin Main vevo-kanavalla 18. syyskuuta 2018.

”Trip” oli kaupallinen menestys Yhdysvalloissa, jossa se pääsi parhaimmillaan Billboard Hot 100 -listan sijalle 11. Se oli Yhdysvalloissa vuoden 2018 92:nneksi ja vuoden 2019 80:nneksi myydyin kappale. Lisäksi se on saanut kohtalaista menestystä Isossa-Britanniassa ja Uudessa-Seelannissa.

## Lähteet
Zero (vuoden 2018 elokuva)

**Zero** (suom. ”Nolla”) on vuonna 2018 ensi-iltansa saanut intialainen hindinkielinen draamakomediaelokuva, jonka ohjasi Aanand L. Rai. Pääosia näyttelivät Shah Rukh Khan, Anushka Sharma ja Katrina Kaif.

## Juoni
Bauua Singh (Shah Rukh Khan), lyhytkasvuinen mies Meerutista, löytää vaikeuksien jälkeen elämänkumppanin CP-vammaisesta NSAR-tieteilijästä Aafia Yusufzai Bhinderistä (Anushka Sharma). Suhde joutuu koetukselle, kun alkoholisoitunut Bollywood-tähti Babita Kumari (Katrina Kaif) kiinnostuu Bauuasta.

## Näyttelijät

### Erikoisesiintymiset

## Soundtrack

## Lähteet

## Aiheesta muualla
* 
*
Kirjallisuusvuosi 1821

**Kirjallisuusvuosi 1821** käsittelee vuoden 1821 tärkeitä kirjallisuuden tapahtumia, uutisia ja julkistuksia.

## Tapahtumia
* Adolf Ivar Arwidssonin julkaisema Åbo Morgonblad -lehti, joka pyrki Suomen kansalliseen heräämiseen, lakkautettiin keisarin päätöksellä 30. syyskuuta. 
* Suomen kirjakielessä käytettiin ensi kerran sanaa platina.
* Sanomalehti The Saturday Evening Post alkoi ilmestyä Yhdysvalloissa.
* Yhdysvaltalainen tuomioistuin kielsi John Clelandin *[[Fanny Hill]]* -romaanin (1748) epäsiveellisyyden perusteella.

## Julkaisuja
* Lordi Byron &ndash; *Marino Faliero, Doge of Venice* (näytelmä)
* James Fenimore Cooper &ndash; *The Spy* (suom. *Vakooja*, 1882)
* Johann Wolfgang von Goethe &ndash; *Wilhelm Meisters Wanderjahre* (suom. *Wilhelm Meisterin vaellusvuodet*)
* Georg Wilhelm Friedrich Hegel &ndash; *Philosophie des Rechts* (suom. *Oikeusfilosofian pääpiirteet*, 1994)
* Wilhelm Müller &ndash; *Gedichte aus den hinterlassenen Papieren eines reisenden Waldhornisten* (runoteoksen alkuosa, toinen osa 1824)

## Palkintoja

## Lähteet
The Spectre

**The Spectre** on norjalaisen DJ-tuottajan Alan Walkerin musiikkikappale, jolla esiintyy kreditoimattomana myös norjalainen sanoittaja-tuottaja Jesper Borgen. Sen julkaisi Mer Musikk digitaalisesti ladattavana singlenä 15. syyskuuta 2017. Kappaleen ovat säveltäneet Jesper Borgen, Alan Walker, Marcus Arnbekk, Mood Melodies sekä Lars Kristian Rosness, joista kaikki Borgenia lukuun ottamatta myös tuottivat sen. Kappaleen sanoituksista vastasivat puolestaan Tommy La Verdi ja Gunnar Greve. Kappale on uudelleentoteutettu versio Walkerin 6. tammikuuta 2015 NoCopyrightSoundsissa julkaistusta kappaleesta "Spectre". Kappaleen musiikkivideo julkaistiin Walkerin YouTube-kanavalla singlen julkaisupäivänä.

"The Spectre" oli kaupallisesti kohtalainen menestys, sen päästyä singlelistan viidenkymmenen parhaan joukkoon Itävallassa, Norjassa, Ruotsissa, Saksassa, Sveitsissä ja Unkarissa. Walker on esittänyt kappaleen livenä muun muassa vuoden 2018 Disco Tropics-konsertissa.

## Lähteet
Jokaisella on tämänsä – Pentti Saarikoski

**Jokaisella on tämänsä – Pentti Saarikoski** on KOM-teatterin valmistama runo- ja lauluilta. Sen ensi-ilta oli KOM-teatterissa, Helsingissä 9.1.1988. Sisältönä on runoilija Pentti Saarikosken elämäntyö. Esityksen ohjasi Pekka Milonoff. Kapellimestarina toimi Markus Fagerudd. Runoja olivat säveltäneet muun muassa Kaj Chydenius ja Liisa Akimoff.
Esityksessä on ”tragediaa, satiiria, tarinoita, tunnustuksia, vitsejäkin”. (Jukka Kajava, Helsingin Sanomat 28.9.1989)

## Esiintyjät

* Kati Outinen
* Marja Packalén
* Vieno Saaristo
* Tuula Väänänen
* Kaj Chydenius
* Kari Kihlström
* Pekka Milonoff
* Pauli Poranen
* Pekka Valkeejärvi

## Televisio-ohjelma

Ylen Televisioteatteri taltioi *Jokaisella on tämänsä* -runo- ja lauluillan KOM-teatterissa Ylen ulkotuotantoautolla keväällä 1989. Televisio-ohjaajana toimi Erkki Pohjanheimo. Ohjelman ensilähetys oli TV 1:ssä 28.9.1989. Sen äänitys oli kuultavissa stereofonisena Helsingin, Lahden, Sippolan ja Turun alueilla. Televisio-ohjelman kesto on 79’30”. 

## Lähteet